Il-Moviment Kerŷgma huwa Moviment Dumnikan ta' lajċi rġiel u nisa ta' etàjiet varji; minn tfal sa adulti, affiljat mal-Provinċja Dumnikana Maltija. Il-Moviment jaħdem skont l-għan tiegħu biex jaħdem " għal-impenn Kristjan fis-soċjeta " u jxandar il-bxara t-tajba fost id-diversi fergħat tiegħu. l-Moviment Kerŷgma, fl-inizzjattivi u l-ħidmiet tiegħu dejjem jaħdem f'għaqda sħiħa kif ispirat fit-Talba tal-Moviment "Spirtu s-Santu nitolbuk tinżel fina, biex turina xi trid minna, sabiex b'għemilna u ħidmietna inwasslu l-bxara t-tajba fl-ambjent ta' madwarna. Dawlilna moħħna biex nagħrfu nimpenjaw ruħna bħala nsara fis-soċjetà. Bierek il-ħidma tagħna, ibqa' magħna, sabiex aħna nkunu strumenti tal-Bxara t-Tajba."